**ΕΛΛΗΝΙΚΗ ΔΗΜΟΚΡΑΤΙΑ** ΑΓΙΑ ΠΑΡΑΣΚΕΥΗ 03/07/2014

**ΝΟΜΟΣ ΑΤΤΙΚΗΣ** Αριθ. Πρωτ. : 26426

**ΔΗΜΟΣ ΑΓΙΑΣ ΠΑΡΑΣΚΕΥΗΣ**

Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΤΜΗΜΑ ΠΡΟΫΠΟΛΟΓΙΣΜΟΥ,

ΛΟΓΙΣΤΗΡΙΟΥ ΚΑΙ ΠΡΟΜΗΘΕΙΩΝ

**ΠΡΟΣ:**

**Τον Πρόεδρο του Δημοτικού Συμβουλίου**

**ΘΕΜΑ:** Ανάθεση προμήθειας με τίτλο «Προμήθεια πετρελαίου κίνησης – θέρμανσης και βενζίνης κίνησης οχημάτων (και συγκεκριμένα για την ομάδα Β: Πετρέλαιο θέρμανσης)» κατόπιν διενέργειας δύο άγονων διεθνών δημόσιων ανοιχτών διαγωνισμών.

Στο Δήμο, στους Παιδικούς Σταθμούς, στον ΠΑΟΔΑΠ και στις Σχολικές Επιτροπές υπάρχει ανάγκη για την προμήθεια πετρελαίου κίνησης – θέρμανσης και βενζίνης κίνησης οχημάτων. Η προμήθεια θα χρηματοδοτηθεί από ίδιους πόρους.

Στον προϋπολογισμό του Δήμου του έτους 2013 και στον Κ.Α. 20.6641.04 με τίτλο **«Προμήθεια πετρελαίου βενζίνης και λιπαντικών οχημάτων»**, προϋπολογισμού 472.500,00€, είχε αναληφθεί και είχε διατεθεί σχετική πίστωση 179.181,41€, βάσει της υπ’ αριθ. 115/2013 Απόφασης της Οικονομικής Επιτροπής του Δήμου (ΑΔΑ: ΒE5PΩ6Υ-ΛΞ6, ΑΔΑΜ: 13REQ001636949 2013-09-27) για την εν λόγω δαπάνη, η οποία είχε νομίμως αναληφθεί με την υπ’ αριθ. 345/13 Πρόταση Ανάληψης Υποχρέωσης, σύμφωνα με τις διατάξεις του Π.Δ. 113/10 και το υπόλοιπο της πίστωσης θα προβλεπόταν στον αντίστοιχο Κ.Α. στον προϋπολογισμό του έτους 2014. Στον Προϋπολογισμό του Δήμου Αγίας Παρασκευής του έτους 2014 και στον Κ.Α. 20.6641.04 με τίτλο **«Προμήθεια πετρελαίου βενζίνης και λιπαντικών οχημάτων»,** προϋπολογισμού 386.515,70€,έχει νομίμως αναληφθεί σχετική πίστωση 67.154,79€, 214.174,29€ και 95.962,74€ βάσει των υπ’ αριθ. 131/14, 333/14 και 402/14 Προτάσεων Ανάληψης Υποχρέωσης αντίστοιχα, σύμφωνα με τις διατάξεις του Π.Δ 113/10. Η ανάληψη και διάθεση της σχετικής πίστωσης έγινε με τις 17/2014, 62/2014 και 80/2014 Αποφάσεις της Οικονομικής Επιτροπής αντίστοιχα.

Στον Προϋπολογισμό του Ν.Π. Παιδικοί Σταθμοί Δήμου Αγίας Παρασκευής του έτους 2013 και στους Κ.Α. 15.6641.01 με τίτλο **«Καύσιμα κίνησης»** και Κ.Α. 15.6643.01 με τίτλο **«Προμήθεια καυσίμων για θέρμανση»**, προϋπολογισμού 15.000,00€, είχε αναληφθεί και είχε διατεθεί σχετική πίστωση 15.000,00€ και προϋπολογισμού 15.000,00€, είχε αναληφθεί και είχε διατεθεί σχετική πίστωση 15.000,00€, βάσει της υπ’ αριθ. 77/2013 Απόφασης του Διοικητικού Συμβουλίου του Νομικού Προσώπου (ΑΔΑ: ΒΛ93ΟΛΘ1-ΤΚΑ) για την εν λόγω δαπάνη, η οποία είχε νομίμως αναληφθεί με τις υπ’ αριθ. 379/13 και 380/13 Προτάσεις Ανάληψης Υποχρέωσης, σύμφωνα με τις διατάξεις του Π.Δ. 113/10 και το υπόλοιπο της πίστωσης θα προβλεπόταν στον αντίστοιχο Κ.Α. στον προϋπολογισμό του 2014 του Ν.Π.Δ.Δ. Στον Προϋπολογισμό του Ν.Π. Παιδικοί Σταθμοί Δήμου Αγίας Παρασκευής του έτους 2014 και στους Κ.Α. 15.6641.01 με τίτλο **«Καύσιμα κίνησης»** και Κ.Α. 15.6643.01 με τίτλο **«Προμήθεια καυσίμων για θέρμανση»** έχει νομίμως αναληφθεί σχετική πίστωση 15.000,00€ και 65.000,00€ βάσει των υπ’ αριθ. 141/14 και 144/14 Προτάσεων Ανάληψης Υποχρέωσης αντίστοιχα, σύμφωνα με τις διατάξεις του Π.Δ 113/10. Η ανάληψη και διάθεση της σχετικής πίστωσης συζητήθηκε στην 3η συνεδρίαση για το έτος 2014 του Διοικητικού Συμβουλίου του Νομικού Προσώπου της 18ης Μαρτίου 2014 και αποφασίστηκε με την 30/2014 απόφαση.

Στον Προϋπολογισμό του Ν.Π. ΠΑΟΔΑΠ στον Κ.Α. 15.6643.01 με τίτλο **«Προμήθεια καυσίμων για θέρμανση»**, το ποσό της πίστωσης θα προβλεπόταν στον προϋπολογισμό του έτους 2014 του Ν.Π.Δ.Δ. Με την 33/2014 Απόφαση του Διοικητικού Συμβουλίου διατέθηκε η σχετική πίστωση 15.000,00€.

Οι Σχολικές επιτροπές δεν εφαρμόζουν τις διατάξεις του Β.Δ. 17-5/15.6.1959 (ΦΕΚ 114 Α΄) «Περί οικονομικής διοικήσεως και λογιστικού των Δήμων και κοινοτήτων», όπως ισχύει καθώς και του Ν.Δ. 476/1974 «περί λογιστικού των νομικών προσώπων δημοσίου δικαίου» και δεν υποχρεούται σε σύνταξη προϋπολογισμού.

Με την 246/2013 (ΑΔΑ: ΒΛΕΖΩ6Υ-Α11) καταρτίστηκαν οι όροι Διακήρυξης του Διαγωνισμού για την προμήθεια με τίτλο «Προμήθεια πετρελαίου κίνησης – θέρμανσης και βενζίνης κίνησης οχημάτων» προϋπολογιζόμενης δαπάνης 426.253,51€ πλέον ΦΠΑ. Βάσει αυτής εκδόθηκε από το Δήμαρχο η υπ’ αριθ. 37697/2013 Διακήρυξη (ΑΔΑΜ: 13PROC001662858 2013-10-14), η οποία δημοσιεύτηκε στην Εφημερίδα των Ευρωπαϊκών Κοινοτήτων, στο 676 Φ.Ε.Κ. της 25ης Οκτωβρίου 2013 και στις εφημερίδες ΗΧΩ ΔΗΜΟΠΡΑΣΙΩΝ, ΓΕΝΙΚΗ ΔΗΜΟΠΡΑΣΙΩΝ, 30 ΜΕΡΕΣ και ΑΜΑΡΥΣΙΑ.

Σύμφωνα με την 11/2013 Μελέτη της Διεύθυνσης Περιβάλλοντος, Τμήμα Καθαριότητας και Διαχείρισης Μηχανημάτων - Οχημάτων, η προμήθεια χωρίστηκε σε 3 ομάδες, ήτοι:

ΟΜΑΔΑ Α: ΠΕΤΡΕΛΑΙΟ ΚΙΝΗΣΗΣ ΟΧΗΜΑΤΩΝ

ΟΜΑΔΑ Β: ΠΕΤΡΕΛΑΙΟ ΘΕΡΜΑΝΣΗΣ

ΟΜΑΔΑ Γ: ΒΕΝΖΙΝΗ ΚΙΝΗΣΗΣ ΟΧΗΜΑΤΩΝ

Ο διαγωνισμός διεξήχθη κανονικά την 18η Νοεμβρίου 2013 ενώπιον της αρμόδιας επιτροπής. Στο διαγωνισμό δεν παρουσιάστηκε κανένας ενδιαφερόμενος και κατά συνέπεια δεν υποβλήθηκε καμία προσφορά.

Η αρμόδια επιτροπή γνωμοδότησε προς την Οικονομική Επιτροπή την επανάληψη του διαγωνισμού. Με την 328/2013 Απόφαση η Οικονομική Επιτροπή αποφάσισε την προσφυγή στη διαδικασία της διαπραγμάτευσης με τους όρους της αρχικής διακήρυξης. Με την 554/2013 Απόφασή της η Ενιαία Ανεξάρτητη Αρχή Δημοσίων Συμβάσεων «Ε.Α.Α.ΔΗ.ΣΥ.» απέρριψε το αίτημα του Δήμου και δεν παρείχε τη σύμφωνη γνώμη της για τη διενέργεια διαδικασίας με διαπραγμάτευση για την ανωτέρω προμήθεια.

Με την 397/2013 (ΑΔΑ: ΒΛΓΓΩ6Υ-3Α2) καταρτίστηκαν, εκ νέου, οι όροι Διακήρυξης του Διαγωνισμού για την προμήθεια με τίτλο «Προμήθεια πετρελαίου κίνησης – θέρμανσης και βενζίνης κίνησης οχημάτων» προϋπολογιζόμενης δαπάνης 426.253,51€ πλέον ΦΠΑ. Βάσει αυτής εκδόθηκε από το Δήμαρχο η υπ’ αριθ. 49657/2013 Διακήρυξη (ΑΔΑΜ: 13PROC001804275 2013-12-23), η οποία δημοσιεύτηκε στην Εφημερίδα των Ευρωπαϊκών Κοινοτήτων, στο 853 Φ.Ε.Κ. της 27ης Δεκεμβρίου 2013 και στις εφημερίδες ΗΧΩ ΔΗΜΟΠΡΑΣΙΩΝ, ΓΕΝΙΚΗ ΔΗΜΟΠΡΑΣΙΩΝ, 30 ΜΕΡΕΣ και ΑΜΑΡΥΣΙΑ.

Ο διαγωνισμός διεξήχθη κανονικά την 17η Φεβρουαρίου 2014 ενώπιον της αρμόδιας επιτροπής. Στο διαγωνισμό παρουσιάστηκε ένας ενδιαφερόμενος, η εταιρεία με την επωνυμία ΕΚΟ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ ΠΕΤΡΕΛΑΙΟΕΙΔΩΝ και κατέθεσε προσφορά για την ΟΜΑΔΑ Α: ΠΕΤΡΕΛΑΙΟ ΚΙΝΗΣΗΣ ΟΧΗΜΑΤΩΝ.

Η Επιτροπή **γνωμοδότησε** για την **κατακύρωση** της προμήθειας του υπό προμήθεια είδους «ΟΜΑΔΑ Α: ΠΕΤΡΕΛΑΙΟ ΚΙΝΗΣΗΣ ΟΧΗΜΑΤΩΝ» στην εταιρεία «ΕΚΟ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΠΕΤΡΕΛΑΙΟΕΙΔΩΝ» με έκπτωση 0,20% (μηδέν κόμμα είκοσι τοις εκατό) επί της εκάστοτε (κατά την ημερομηνία παράδοσης) μέση χονδρική τιμή της Διεύθυνσης Ανάπτυξης του Τμήματος Εμπορίου και Τουρισμού της Περιφέρειας Αττικής, διότι η προσφορά της είναι σύμφωνη με τις απαιτήσεις της διακήρυξης, είναι εντός των ορίων του προϋπολογισμού της μελέτης και κρίνεται συμφέρουσα.

Για τις υπόλοιπες δύο ΟΜΑΔΕΣ Β και Γ των υπό προμήθεια ειδών «ΠΕΤΡΕΛΑΙΟ ΘΕΡΜΑΝΣΗΣ» και «ΒΕΝΖΙΝΗ ΚΙΝΗΣΗΣ ΟΧΗΜΑΤΩΝ» αντίστοιχα δεν υποβλήθηκε καμία προσφορά.

Βάσει όλων των ανωτέρω, η Οικονομική Επιτροπή σύμφωνα με το άρθρο 21 του Ε.Κ.Π.Ο.Τ.Α. αποφάσισε με την 66/2014 Απόφασή της την κατακύρωση της προμήθειας του υπό προμήθεια είδους «ΟΜΑΔΑ Α: ΠΕΤΡΕΛΑΙΟ ΚΙΝΗΣΗΣ ΟΧΗΜΑΤΩΝ» στην εταιρεία «ΕΚΟ ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΠΕΤΡΕΛΑΙΟΕΙΔΩΝ» και την προσφυγή στη διαδικασία της διαπραγμάτευσης με απόφαση Δημοτικού Συμβουλίου για τις υπόλοιπες δύο ομάδες ήτοι ΟΜΑΔΑ Β: ΠΕΤΡΕΛΑΙΟ ΘΕΡΜΑΝΣΗΣ και ΟΜΑΔΑ Γ: ΒΕΝΖΙΝΗ ΚΙΝΗΣΗΣ ΟΧΗΜΑΤΩΝ.

Με την 111/2014 Απόφαση της Ενιαίας Ανεξάρτητης Αρχής Δημοσίων Συμβάσεων, ο Δήμος έλαβε τη σύμφωνη γνώμη για την προσφυγή στη διαδικασία της διαπραγμά-τευσης.

Στα πλαίσια της διαπραγμάτευσης για την ανάδειξη αναδόχων για την «Προμήθεια πετρελαίου κίνησης – θέρμανσης και βενζίνης κίνησης οχημάτων» που περιγραφόταν στην ανωτέρω διακήρυξη ως ΟΜΑΔΑ Β: ΠΕΤΡΕΛΑΙΟ ΘΕΡΜΑΝΣΗΣ, εκδηλώθηκε ενδια-φέρον από την εταιρεία με την επωνυμία ΟΙΚΟΘΕΡΜΑΝΣΗ Ε.Π.Ε., της οποίας η προ-σφορά αξιολογήθηκε από την αρμόδια Επιτροπή διενέργειας και αξιολόγησης των προσφορών, και σύμφωνα με την από 13-05-2014 γνωμοδότηση της προτείνει την ανάθεση της προμήθειας για την:

* ΟΜΑΔΑ Β: ΠΕΤΡΕΛΑΙΟ ΘΕΡΜΑΝΣΗΣ έως του ποσού των 112.111,02€ προ Φ.Π.Α. και ποσότητας 98.000 lt και με δικαίωμα προαίρεσης έως του ποσού των 56.055,51€ προ Φ.Π.Α. και ποσότητας 49.000 lt

στην εταιρεία με την επωνυμία ΟΙΚΟΘΕΡΜΑΝΣΗ Ε.Π.Ε., η οποία προσφέρει έκπτωση 0,10% (μηδέν κόμμα δέκα τοις εκατό) επί της εκάστοτε (κατά την ημερομηνία παράδο-σης) μέση χονδρική τιμή της Διεύθυνσης Ανάπτυξης του Τμήματος Εμπορίου και Τουρισμού της Περιφέρειας Αττικής.

Για την ΟΜΑΔΑ Γ: ΒΕΝΖΙΝΗ ΚΙΝΗΣΗΣ ΟΧΗΜΑΤΩΝ δεν κατατέθηκε καμία προσφορά.

Το Δημοτικό Συμβούλιο καλείται, έπειτα από διαλογική συζήτηση, να αποφασίσει:

1) για την ανάθεση της προμήθειας στην ανάδοχο εταιρεία με την επωνυμία ΟΙΚΟΘΕΡΜΑΝΣΗ Ε.Π.Ε. αφού λάβει υπόψη:

α) τη σχετική μελέτη

β) το γεγονός ότι ο διαγωνισμός για την εν λόγω ομάδα κηρύχθηκε άγονος με την 66/2014 απόφαση της Οικονομικής Επιτροπής, λόγω μη κατάθεσης προσφοράς για τις ομάδες Β και Γ

γ) την με αρ. 11389/23-3-1993 Υπουργική Απόφαση (Ε.Κ.Π.Ο.Τ.Α.)

δ) τις διατάξεις του Π.∆. 60/2007 (ΦΕΚ Α 64/16-3-2007) «Προσαρμογή της Ελληνικής Νομοθεσίας στις διατάξεις της οδηγίας 2004/18/ΕΚ «περί συντονισμού διαδικασιών σύναψης δημοσίων συμβάσεων έργων, προμηθειών και υπηρεσιών», όπως τροποποιή-θηκε µε την οδηγία 2055/51/ΕΚ της Επιτροπής και την οδηγία 2005/75/ΕΚ του Ευρω-παϊκού Κοινοβουλίου και του Συμβουλίου της 16 Νοεμβρίου 2005

ε) τα από 08-05-2014 και 13-05-2014 πρακτικά Νο1 και Νο2 της Επιτροπής διενέρ-γειας και αξιολόγησης των προσφορών και

στ) την προσφορά της εταιρείας με την επωνυμία ΟΙΚΟΘΕΡΜΑΝΣΗ Ε.Π.Ε.

2) για την κήρυξη του διαγωνισμού για την ΟΜΑΔΑ Γ: ΒΕΝΖΙΝΗ ΚΙΝΗΣΗΣ ΟΧΗΜΑΤΩΝ ως άκαρπου και την προμήθεια βενζίνης μέχρι του ποσού των 15.000,00€ με τη διαδικασία της απευθείας ανάθεσης από το Δήμαρχο, αφού λάβει υπόψη το γεγονός ότι έχουν προηγηθεί δύο άγονοι διαγωνισμοί και ότι στη διαδικασία της διαπραγμάτευσης δεν προσήλθε κανένας ενδιαφερόμενος. Επιπλέον σας γνωρίζουμε ότι, σύμφωνα με ενημέρωση της Διεύθυνσης Περιβάλλοντος, Τμήμα Καθαριότητας και Διαχείρισης Μηχανημάτων – Οχημάτων, το απόθεμα βενζίνης του δήμου εξαντλήθηκε και τα αντίστοιχα οχήματα έχουν ακινητοποιηθεί.

Ο ΔΗΜΑΡΧΟΣ

ΒΑΣΙΛΕΙΟΣ ΖΟΡΜΠΑΣ